CELEX: C2007/095/40
Language: el
Date: 2007-04-28 00:00:00
Title: Υπόθεση C-89/07: Προσφυγή της 15ης Φεβρουαρίου 2007 — Επιτροπή των Ευρωπαϊκών Κοινοτήτων κατά Γαλλικής Δημοκρατίας

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/23
            
         Προσφυγή της 15ης Φεβρουαρίου 2007 — Επιτροπή των Ευρωπαϊκών Κοινοτήτων κατά Γαλλικής Δημοκρατίας
   (Υπόθεση C-89/07)
   (2007/C 95/40)
   Γλώσσα διαδικασίας: η γαλλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωπος: G. Rozet)
   
      Καθής: Γαλλική Δημοκρατία
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωριστεί ότι η Γαλλική Δημοκρατία, διατηρώντας στη νομοθεσία τις διατάξεις σχετικά με την απαίτηση υπάρξεως γαλλικής ιθαγενείας όσον αφορά θέσεις πλοιάρχων και υποπλοιάρχων για όλα τα φέροντα γαλλική σημαία πλοία, έχει παραβεί τις υποχρεώσεις που υπέχει από το άρθρο 39 ΕΚ·
            
         
               —
            
            
               να καταδικαστεί η Γαλλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Καθόσον απαιτείται η ύπαρξη γαλλικής ιθαγενείας για τις θέσεις πλοιάρχων και υποπλοιάρχων επί όλων των φερόντων γαλλική σημαία πλοίων, η Γαλλική Δημοκρατία δεν είναι σύμφωνη προς τις διατάξεις του κοινοτικού δικαίου σχετικά με την ελεύθερη κυκλοφορία των εργαζομένων, όπως έχουν ερμηνευθεί από το Δικαστήριο με τις αποφάσεις του της 30ής Σεπτεμβρίου 2003, C-405/01, Colegio de Oficiales de la Marina Mercante Española και C-47/02, Anker κ.λπ. Αυτή η σχετική με την ιθαγένεια απαίτηση πρέπει να ισχύει μόνο για τις θέσεις πλοιάρχων και υποπλοιάρχων που απολαύουν, κατά τρόπο συνήθη, προνομίων δημόσιας αρχής.